b'\n_START_ARTICLE_\nEndre Ady\n_START_SECTION_\nBiografia\n_START_PARAGRAPH_\nL\'Ady nasqu\xc3\xa9 a \xc3\x89rdmindszent, Szil\xc3\xa1gy (part de l\'antic Imperi austrohongar\xc3\xa8s en tal moment; ara com ara una poblaci\xc3\xb3 relativa a Satu Mare, Romania). En hongar\xc3\xa8s el seu nom es pronuncia Adyfalva, pronunciaci\xc3\xb3 que discerneix fortament quant a la romanesa (Ady Endre). Fou criat en el si d\'una benestant fam\xc3\xadlia protestant de provinen\xc3\xa7a noble. L\'Endre va \xc3\xa9sser el segon de tres fills, malgrat la m\xc3\xa9s gran dels tres germans, una noia anomenada Ilona, havia finat a una preco\xc3\xa7 edat. _NEWLINE_Entre el 1892 i l\'any 1896, reb\xc3\xa9 instrucci\xc3\xb3 en una escola protestant de Zilah (actualment Zal\xc4\x83u, Romania). Del 1957 en\xc3\xa7\xc3\xa0, a l\'entrada del recinte hom observa una estatua erigida en honor al poeta. Al diari "Szil\xc3\xa1gy" editat a Zal\xc4\x83u, Ady Endre tingu\xc3\xa9 l\'ocasi\xc3\xb3 de publicar el seu primer poema, el dia 22 de mar\xc3\xa7 de l\'any 1896._NEWLINE_Posteriorment estudi\xc3\xa0 dret a Debrecen. Havent finalitzat sos estudis, reeix\xc3\xad com a periodista, i el 1899 li fou avinent de publicar el seu primer recull po\xc3\xa8tic, que titul\xc3\xa0 Versek (Poemes). Aviat avorr\xc3\xad Debrecen (el poble al qual amb posterioritat conferiria la simbologia de l\'endarreriment en son treball l\xc3\xadric), i en conseq\xc3\xbc\xc3\xa8ncia decid\xc3\xad de traslladar-se a Nagyvar\xc3\xa1d (avui Oradea, Romania), una ciutat amb uf\xc3\xa0 patrimoni cultural._NEWLINE_Ocupat en el m\xc3\xb3n period\xc3\xadstic i establint, ensems, abundants relacions amb els intel\xc2\xb7lectuals de l\'entorn, els horitzonts del poeta s\'eixamplaren certament. El 1903 public\xc3\xa0 de bell nou selecci\xc3\xb3 de poesies; tal fet, per\xc3\xb2, no li implic\xc3\xa0 el reconeixement anhelat. Un tombant inesperat se succe\xc3\xad l\'agost d\'aquell mateix any, quan Endre conegu\xc3\xa9 a Ad\xc3\xa9l Br\xc3\xbcll (Mrs. Di\xc3\xb3si), una rica dona casada qui posse\xc3\xafa resid\xc3\xa8ncia a Par\xc3\xads, per\xc3\xb2 que sortosament restava de visita a Nagyvar\xc3\xa1d, el seu poble natal. La L\xc3\xa9da (nom amb qu\xc3\xa8 la designava en els seus poemes) reeix\xc3\xad sa Musa; son amor devers ella i el viatge a Par\xc3\xads que dugu\xc3\xa9 a terme amb \xc3\xa0nim de seguir-la, l\'ajudaren inefablement en el desenrotllament del seu talent. Va visitar Par\xc3\xads en set ocasions al llarg del per\xc3\xadode compr\xc3\xa8s entre el 1904 i el 1911. Quan retorn\xc3\xa0 del primer viatge (que es perllong\xc3\xa0 m\xc3\xa9s d\'un any), comen\xc3\xa7\xc3\xa0 a treballar pel diari Budapesti Napl\xc3\xb3 (El diari de Budapest) on publicaria m\xc3\xa9s de 500 articles i distints poemes._NEWLINE_Reeixint interessat en l\'\xc3\xa0mbit pol\xc3\xadtic, es f\xc3\xa9u membre del grup Huszadik Sz\xc3\xa1zad (Segle Vint), de pretensions i pensmaments for\xc3\xa7a radicals. L\'any 1906 va publicar el seu tercer llibre de poesies, \xc3\x9aj versek (Noves Poesies) \xe2\x80\x93 el qual constitueix una rellevant fita de llur literatura, puix que enceta el per\xc3\xadode modern de la poesia hongaresa \xe2\x80\x93, m\xc3\xa9s fou son quart recull, V\xc3\xa9r \xc3\xa9s arany (Sang i or) merc\xc3\xa8s el que obtingu\xc3\xa9 el reconeixement definitiu, tant pel que al\xc2\xb7ludeix als lectors com pel que es refereix a la cr\xc3\xadtica._NEWLINE_El 1906 l\'Ady decid\xc3\xad d\'abandonar el pa\xc3\xads. Eix\xc3\xad cap a Par\xc3\xads novament. L\'any 1907, en conseq\xc3\xbc\xc3\xa8ncia, hagu\xc3\xa9 de claudicar de son treball al Budapesti Napl\xc3\xb3._NEWLINE_El 1908, l\'edici\xc3\xb3 primerenca de la revista Nyugat (Occident) va incloure una poesia i un assaig elaborats per l\'Endre. Treball\xc3\xa0 per esmentada corporaci\xc3\xb3 fins a la seva mort; d\'en\xc3\xa7\xc3\xa0 l\'any 1912 en fou editor. Altrament, el 1908 prengu\xc3\xa9 part en la constituci\xc3\xb3 d\'un cercle literari a Nagyvar\xc3\xa1d, batejat amb el nom de A Holnap (El Dem\xc3\xa0). Tal cercle public\xc3\xa0 gentilment una antologia confengida a base de poemes seus i d\'altres autors, cas de Mih\xc3\xa1ly Babits, Gyula Juh\xc3\xa1sz i B\xc3\xa9la Bal\xc3\xa1sz. Els escrits continguts en la tria apuntada foren objecte de desaprovaci\xc3\xb3 general. Cert c\xc3\xbamul de gent critic\xc3\xa0 durament el llibre en ocasi\xc3\xb3 del seu contingut er\xc3\xb2tic; a m\xc3\xa9s a m\xc3\xa9s, l\'Ady tamb\xc3\xa9 reeix\xc3\xad motiu de copioses maldiences arran del seu sentiment poc patri\xc3\xb2tic plasmat en una de les seves obres, en la qual remarc\xc3\xa0 les difer\xc3\xa8ncies patents entre la vida cultural que ell pretenia, i la negativa realitat de l\'enravenat m\xc3\xb3n hongar\xc3\xa8s._NEWLINE_L\'Ady desagradava amb profusi\xc3\xb3 el fet que el seu nom fos relacionat amb el d\'altres poetes, en relaci\xc3\xb3 als quals ell denot\xc3\xa0 un afany de continuaci\xc3\xb3 del "vial" que ell havia iniciat. Compongu\xc3\xa9 una breu narraci\xc3\xb3 (The duk-duk affair), on satiritzava la figura de tots aquells que tractaven d\'encetar llurs obres a l\'ombra de la seva traject\xc3\xb2ria. _NEWLINE_El Nyugat \xc3\xa9s, indubtablement, la publicaci\xc3\xb3 peri\xc3\xb2dica de m\xc3\xa9s rellev\xc3\xa0ncia en la hist\xc3\xb2ria de la literatura hongaresa. Endre no n\'institu\xc3\xafa \xc3\xbanicament un editor, sin\xc3\xb3 que n\'era, \xc3\xa0dhuc, el referent primordial. D\'en\xc3\xa7\xc3\xa0 que el Nyugat trenc\xc3\xa0 el vincle amb els pol\xc3\xadtics, Ady comen\xc3\xa7\xc3\xa0 un proc\xc3\xa9s de recerca, iniciant col\xc2\xb7laboracions amb publicacions diverses. Opin\xc3\xa0 negativament quant a la pol\xc3\xadtica del context; no era partidari del nacionalisme dels partits capdavanters, no obstant tamb\xc3\xa9 menystenia l\'actitud antinacionalista mostrada pels socialistes liberals. L\'Ady posse\xc3\xafa consci\xc3\xa8ncia completa relativament a les defici\xc3\xa8ncies del seu pa\xc3\xads, considerablement endarrerit quant als estats industrials, malgrat tamb\xc3\xa9 con\xc3\xa8ixer els problemes i defectes malauradament regents a l\'Europa occidental._NEWLINE_A partir del 1909, s\'hagu\xc3\xa9 de sotmetre a nombrosos tractaments en sanatoris distints amb \xc3\xa0nim de tractar la s\xc3\xadfilis que comen\xc3\xa7\xc3\xa0 a patir. Altrament, la situaci\xc3\xb3 pol\xc3\xadtica es complic\xc3\xa0 amb severitat; els obrers endegaren un seguit de protestes contra el govern del moment, fet que permet\xc3\xa9 Ady d\'albirar i ensumar l\'esclat d\'una revoluci\xc3\xb3 propera. La seva vida personal restava, tamb\xc3\xa9, en un instants cr\xc3\xadtics: llur afer amb L\xc3\xa9da esdevingu\xc3\xa9 majorament perjudicial amb el pas de temps. Certament, hom podria atribuir tal sobtada crisi al canvi progressiu experimentat pel poeta, qui de manera gradual anava assolint coneixen\xc3\xa7a. La relaci\xc3\xb3 conclogu\xc3\xa9 irreversiblement l\'abril de l\'any 1912._NEWLINE_El 1914 encet\xc3\xa0 una relaci\xc3\xb3 amb la jove Berta Boncza, amb qui havia mantingut una relaci\xc3\xb3 epistolar d\'enc\xc3\xa0 el 1911. succe\xc3\xaft un any, el 1915, s\'uniren en matrimoni sense el consentiment requerit per part dels pares de la noia. En sos poemes, L\'Ady es refereix a la seva esposa mitjan\xc3\xa7ant Csinszka._NEWLINE_Despr\xc3\xa9s d\'\xc3\xa9sser assassinat l\'arxiduc Franz Ferdinand, l\'Ady denot\xc3\xa0 la proximitat de la guerra. els coneguts del poeta mostraven una actitud d\'entusiasme aparent vers la possibilitat d\'una guerra, succ\xc3\xa9s que reneg\xc3\xa0 considerablement les seves pors i preocupacions sobre el futur. El 1918 public\xc3\xa0 el seu darrer recull de poesies, A halottak \xc3\xa9l\xc3\xa9n (A la sina dels morts). Sofria la gravetat de sa malaltia terminal quan va redactar el seu \xc3\xbaltim poema, Udv\xc3\xb6zlet a gy\xc5\x91z\xc5\x91nek (Benvinguda als guanyadors). La s\xc3\xadfilis havia degenerat problem\xc3\xa0ticament sa art\xc3\xa8ria aorta, fins al punt que podia finar en qualsevol instant per culpa d\'una hemorr\xc3\xa0gia de vasta magnitud. Fou elegit president de l\'Acad\xc3\xa8mia V\xc3\xb6r\xc3\xb6smarty, una iniciativa creada a c\xc3\xa0rrec d\'escriptors moderns, malgrat li fou impossible de pronunciar el discurs en el jorn de la inauguraci\xc3\xb3._NEWLINE_El 27 de gener dls 1919 va morir a Budapest'